14. Realisering af konvertering til fjernvarme eller varmepumper i kommunale bygninger 
(Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1,7 mio. kr. i forbindelse 
med konvertering til fjernvarme i ni kommunale bygninger finansieret af det afsatte 
rådighedsbeløb i 2023 (A-223). 
Det drejer sig om kommunale bygninger, der i dag varmes op med gas- eller oliefyr: [adresse], 
afdeling Skoven og Spiren, Naturbørnehaven Bakkegården i Thorsø, [adresse] i Grundfør, [adresse], HØST-hallen, [adresse]. Aktuelt undersøges muligheden for etablering af 
fjernvarme i [adresse], og afhængig af udfaldet heraf, udskiftes til fjernvarme eller varmepumper på 
Plejecenter Voldum. 
Konverteringen fra gas- eller oliefyr til fjernvarme realiseres i takt med, at fjernvarmeværkerne etablerer 
fjernvarme, og de omtalte bygninger i den forbindelse kan få fjernvarme.
Anlægsudgifterne vedrører således større og mindre bygninger, og bevillingen skal dække udgifter dels til 
en tilpasning af dele af bygningernes interne varmeanlæg, fjernelse af naturgasfyr o.l., og dels et 
tilslutningsbidrag til fjernvarmeselskabet.
VURDERING
Konverteringen til fjernvarme bidrager til at understøtte Favrskov Kommunes strategiske varmeplan 2022-
2030 samt regeringens plan for udfasning af naturgas og oliefyr og udrulning af fjernvarme til gavn for 
samfundet og klimaet. Konverteringen bidrager også til at sikre en bæredygtig energi, der vil være mindre 
afhængig af fossile brændsler og til en overkommelig pris. 
Endeligt estimeres projektet til at give en CO2-reduktion på 76,2 ton hvert år ved en udskiftning af 
individuelle gas- eller oliefyr til energieffektive varmekilder som beskrevet. Til sammenligning bemærkes, 
at en dansker ifølge CONCITO udleder i gennemsnit 17 ton CO2 hvert år.   
ØKONOMI
Der søges om en anlægsbevilling på 1,7 mio. kr. til realisering af konvertering til fjernvarme finansieret af 
det afsatte rådighedsbeløb i 2023. Anlægsbevillingen foreslås fordelt på følgende kommunale bygninger:
Bygning
Beløb
Konvertering til fjernvarme inkl. VVS-arbejder, tilslutningsbidrag o.a.:
Ulstrup Børnehus, afdeling Skoven
30.000 kr.
Ulstrup Børnehus, afdeling Spiren
30.000 kr.
Naturbørnehaven Bakkegården i Thorsø
275.000 kr. 
Medborgerhuset/GUI Klubhus, [adresse], Grundfør
100.000 kr. 
[adresse]: EMN-2023-01715
Dok-ID: 3567512
Sagsbehandler: abs
Byråd
27. september 2023  19:00
Hadbjerg Skole
450.000 kr.
Hadbjerg Skoles SFO
200.000 kr.
HØST-hallen i [adresse] 
125.000 kr.
Børnehuset [adresse]
80.000 kr.
Konvertering til fjernvarme, alternativt varmepumper:
Plejecenter [adresse]
175.000 kr.
Omkostninger:
Uforudsete udgifter og diverse følgearbejder
250.000 kr.
Internt rådgiverbidrag
35.000 kr.
I alt
1.700.000 kr.
Der vil være driftsbesparelser på energiudgifterne ved konvertering til fjernvarme eller varmepumper, da 
naturgaspriserne i 2021/22 er steget kraftigt i forhold til tidligere års prisniveauer. Det bemærkes, at der har 
været et fald i gaspriserne i 2023, men den fremadrettede udvikling i gaspriserne er usikre. Der vil ikke 
være nogen budgetmæssige besparelser, da Ejendomscentres driftsbudgetter til gasopvarmede 
kommunale bygninger er fastlagt efter tidligere års lave gaspriser.
INDSTILLING
Direktøren for Teknik og Miljø indstiller til Byrådet:
1.
At godkende en anlægsbevilling på 1,7 mio. kr. til konvertering til fjernvarme og varmepumper 
finansieret af det afsatte rådighedsbeløb i 2023. 
BESLUTNING
Teknik- og Miljøudvalget, 6. september 2023:
Fraværende: Ingen
Indstilles godkendt.
Økonomiudvalget, 19. september 2023:
Fraværende: Ingen
Indstilles godkendt.
Byrådet, 26. september 2023:
Fraværende: Simone Johnsen, Mikkel Bertelsen
Godkendt.
Bilag
1.
Understøttelse af FN's verdensmål (3569610)
